આરપી સિંહએ ટ્વિટર પર એક ભાવુક વિદાય પત્ર પોસ્ટ કરી તેણા સંન્યાસ લીધાનું એલાન કર્યું હતું, જેમાં તેણે ખુબજ ભાવુક રીતે લખ્યું હતું કે, ‘13 વર્ષ પહેલા 4 સ્પ્ટેમ્બર, 2005એ પ્રથમ વખત તેણે ભારતીય ટીમની ટી-શર્ટ પહેરી હતી.’ આ સાથે તેણે તેના સંદેશમાં પોતાની ફેમેલી, બીસીસીઆઇ અને રાજ્ય ક્રિકેટ સંઘનો પણ આભાર માન્યો હતો. આરપીએ તેના પત્રમાં લખ્યું હતું કે, ‘મારી આત્મા અને દિલ આજે પણ તે યુવા છોકરા સાથે છે, જેણે પાકિસ્તાનના ફૈસલાબાદમાં કરિયરની શરૂઆત કરી હતી. જે લેધર બોલને પોતાના હાથમાં રાખી માત્ર રમવા માંગતો હતો. જોકે શરીર અહેસાસ કરાવી રહ્યું છે કે હવે ઉંમર થઇ ગઇ છે અને યુવા ખેલાજીઓ માટે જગ્યા ખાલી કરવાનો સમય આવી ગયો છે.’